З усёй колькасці працуючых у эканоміцы раёна 3930 чалавек задзейнічаны ў сацыяльнай сферы. Больш за ўсё з іх у ахове здароўя — 2198 і адукацыі — 1378. З пераліку вострых праблем трэба адзначыць дэмаграфічную: з году ў год у азёрным краі зніжаецца колькасць насельніцтва, менш заключаецца шлюбаў, нараджаецца дзяцей. Асноўнымі прычынамі смяротнасці з’яўляюцца хваробы сістэмы кровазвароту — 51,8 працэнта і старасць — 15,4. Даходы ад пазабюджэтнай дзейнасці сацыяльнай сферы складаюць 968,1 тысячы рублёў. Асноўная частка гэтай сумы прыпадае на долю сістэмы адукацыі. Установы культуры аказваюць сорак сем відаў платных паслуг. Значная работа праводзіцца па энергазберажэнні, выкананні Дзяржаўнай праграмы развіцця фізічнай культуры і спорту, прывіцці ў грамадстве здаровага ладу жыцця.